
Sabiedrībai ar ierobežotu atbildību “DOBELES ŪDENS”
Nosūtīšanai eAdresē

Par ietekmes uz vidi novērtējuma, ietekmes sākotnēja
izvērtējuma vai tehnisko noteikumu nepieciešamību

Valsts vides dienestā (turpmāk – Dienests) ir saņemts sabiedrības ar ierobežotu atbildību “DOBELES ŪDENS” (turpmāk – Iesniedzējs) 2024. gada 27. septembra iesniegums par ietekmes uz vidi novērtējuma, sākotnēja izvērtējuma vai tehnisko noteikumu nepieciešamību projekta “Notekūdeņu un to dūņu apsaimniekošanas sistēmas attīstība notekūdeņu attīrīšanas iekārtās “Krīgeri” Dobeles aglomerācijā” īstenošanai. Iesniedzējs pamatojoties uz Ministru kabineta 2024. gada 7. maija noteikumiem Nr. 285 “Eiropas Savienības kohēzijas politikas programmas 2021.–2027. gadam 2.2.1. specifiskā atbalsta mērķa “Veicināt ilgtspējīgu ūdenssaimniecību” 2.2.1.1. pasākuma “Notekūdeņu un to dūņu apsaimniekošanas sistēmas attīstība piesārņojuma samazināšanai” pirmās projektu iesniegumu atlases kārtas īstenošanas noteikumiem”,  ievērojot arī projekta atbilstību Dobeles novada attīstības programmā 2021.- 2027.gadam noteiktai vidēja termiņa prioritātei VTP3 “Ilgtspējīgi apsaimniekota teritorija”, rīcības virzienam “RV15 Publiskā infrastruktūra, klimatnoturība un enerģētika” un uzdevumam U37 “Modernizēt inženiertehnisko infrastruktūru”, ir apzinājis potenciālo projektu „Notekūdeņu un to dūņu apsaimniekošanas sistēmas attīstība notekūdeņu attīrīšanas iekārtās “Krīgeri” Dobeles aglomerācijā” (turpmāk – Projekts) un tajā plānotās darbības, kas paredzētas Dobeles pilsētas Notekūdeņu bioloģiskās attīrīšanas iekārtās „Krīgeri”, nekustamajā īpašumā “Krīgeri” (zemes vienības kadastra Nr. 46520050278), zemes vienībā ar kadastra apzīmējumu 46520050278, Bērzes pagastā, Dobeles novadā (turpmāk– NAI), un gatavo projekta iesniegumu Eiropas Reģionālā attīstītības fonda līdzfinansējuma piesaistīšanai Projekta īstenošanai.
Projektā paredzētās darbības vieta, objekta nosaukums un  faktiskā adrese:
Dobeles pilsētas notekūdeņu attīrīšanas iekārtas "Krīgeri", nekustamajā īpašumā “Krīgeri” (zemes vienības kadastra Nr. 46520050278), zemes vienībā ar kadastra apzīmējumu 520050278, Bērzes pagastā, Dobeles novadā “Krīgeri”, Bērzes pagasts, Dobeles novads.
Projekta mērķis ir uzlabot ūdenssaimniecības pakalpojumu efektivitāti, nodrošinot atbilstošas infrastruktūras jaudas, uzlabojot darbības efektivitāti, kā arī samazināt piesārņojumu. Pieejamā finansējuma apjomā ir plānots veikt notekūdeņu attīrīšanas iekārtas jaudas palielināšanu, attīrīto notekūdeņu izvada atjaunošanu, notekūdeņu attīrīšanas iekārtu attīrīšanas efektivitātes uzlabošanu, notekūdeņu dūņu atūdeņošanas un apstrādes iekārtu izveidi, darbības uzlabošanu, pamatojot ar siltumnīcefekta gāzu emisiju samazinājumu.
Projekta ietvaros plānotās darbības, apjomi: 
1. Notekūdeņu dūņu atūdeņošanas  un apstrādes iekārtu darbības uzlabošana  
Notekūdeņu dūņu atūdeņošanas un apstrādes iekārtu izveide/pārbūve vai atjaunošana   siltumnīcefekta gāzu emisiju samazināšanai un energoefektivitātes nodrošināšanai. Šobrīd NAI ir viens dūņu lauks ar jumta segumu. Esošajam dūņu laukam ir divas sekcijas. Pilnvērtīga cikla nodrošināšanai, efektīvai NAI procesa vadībai un efektīvai un likumdošanai atbilstošai  dūņu apstrādei nepieciešami divi šādi dūņu lauki. Plānotā esošā dūņu lauka (kas pašlaik ir bez  jumta) sakārtošana un jumta izbūve, vienlaicīgi paredzot  veikt uzlabojumus esošo  dūņu lauku drenāžas sistēmā palielinot darbības efektivitāti.   Papildus tiks izvērtēta iespēja palielināt esošo dūņu attīrīšanas, jo ir periodi, kad esošo dūņu atūdeņošanas sistēma nespēj nodrošināt nepieciešamo jaudu. Projekta ievaros plānota  esošo atklāto dūņu lauku pārbūve izveidojot noslēgtu notekūdeņu atūdeņoto  uzglabāšanas laukumu, kā arī palielināt esošo dūņu atūdeņošanas sistēmu jaudu.  
2. Attīrīto notekūdeņu izvada atjaunošana vai pārbūve
 Esošo NAI ēku apsildīšanas sistēmu optimizācija izmantojot enerģiju no attīrītajiem notekūdeņiem un šo darbību veikšana nepieciešamā izlaides kolektora pārbūve NAI teritorijā.    Projektā plānota  attīrīto notekūdeņu enerģijas izmantošana NAI ēku apsildīšanā,  izmantojot siltummaiņus un siltumsūkņus. Papildus uz esoša izlaides kolektora jāizbūvē attīrītā ūdens ņemšanas un izlaides vieta, apsildīšanas sistēmu vajadzībām. Ar iegūto enerģiju paredzēts apsildīt NAI esošo automātikas ēku, kā arī notekūdeņu priekšattīrīšanas ēku. Savukārt ēkā, kur uzstādīti gaisa pūtēji, automātika, dūņu atūdeņošana un neliela darbnīca remontdarbiem, paredzot izmantot lieko enerģiju no gaisa pūtēju telpas, uzstādot atbilstošus gaisa siltumsūkņus vai siltā gaisa savākšanas iekārtas. Tādējādi patērētās elektroenerģijas apjoms samazināsies vismaz par 50% , jo pārējā apsildīšanai nepieciešamā enerģija  tiks iegūta no atjaunojamajiem resursiem.
3. Notekūdeņu attīrīšanas iekārtu attīrīšanas efektivitātes uzlabošana 
Notekūdeņu attīrīšanas iekārtu attīrīšanas efektivitātes uzlabošana samazinot kopējo elektroenerģijas patēriņu un arī turpmāk nodrošinot  nepieciešamo attīrīšanas efektivitāti. 
 Esošo iekārtu  nomaiņa, jaunu iekārtu uzstādīšana notekūdeņu attīrīšanas efektivitātes palielināšanai  (Lentas filtra prese, dūņu sūkņi, iegremdējamie sūkņi, automātiskie aizvari, plūsmas mērītājs  (redukcijai), frekvenču pārveidotāji , seepex gliemeža dūņu sūkņi, aeratori gaisa iekārtas slāpekļa(N) un fosfora (p)savienojumu redukcijai u.cc) 
NAI Automātiskās vadības sistēmas vadības iekārtas sistēmas rekonstrucija un uzlabošana NAI energoefektivitātes uzlabošanai  (Vadības iekārtas sistēmas nomaiņa u.cc.).Programmējamās loģistikas kontroles (PLC) sistēmu pārbūve un optimizācija. Jaunas un atbilstošas SCADA sistēmas izveide NAI. Tehnoloģiskā procesa un energoefektivitātes uzlabojumu iestrāde automātikas sistēmā.  Nomainīto un jauno automātikas sensoru pieslēgšana pie automātikas sistēmas. Tāpat tiks paredzēti mākslīgā intelekta risinājumi automātikas sistēmas darbības un resursu izlietošanas optimizācijai. Nepieciešamo sensoru un papildus sensoru pieslēgšanas sistēmas piegāde un uzstādīšana NAI. Paredzēti sensoru komplekti : ieplūdē (NH4, COD, Ntot, SS, TOC, pH, t, elektrovadītspēja), izlaidē(NO2, NO3, NH4, COD, Ntot, SS, TOC, pH, t, elektrovadītspēja un procesā (NO2, NO3, NH4, pH, t, ORP, O2) procesā visi parametri jāmēra divās tilpnēs, jeb nepieciešami divi sensoru komplekti. Kopējo mēramo parametru apjoms tiks precizēts projekta realizācijas laikā atbilstoši finanšu iespējām. 
Dienests 2010. gada 5. novembrī  Iesniedzējam ir izdevis atļauju B kategorijas piesārņojošai darbībai Nr. JE10IB0093 (turpmāk - Atļauja). Atļauja izdota Dobeles pilsētas Notekūdeņu bioloģiskās attīrīšanas iekārtas „Krīgeri” piesārņojošai darbībai (atbilstoši likuma “Par piesārņojumu” attiecīgajam pielikumam vai Ministru kabineta 2010. gada 30. novembra noteikumu Nr. 1082 “Kārtība, kādā piesakāmas A, B un C kategorijas piesārņojošās darbības un izsniedzamas atļaujas A un B kategorijas piesārņojošo darbību veikšanai” 1. pielikuma 8. punkta 8.9. apakšpunktam – notekūdeņu attīrīšanas darbības ar jaudu 20 un vairāk kubikmetru diennaktī, kuras attīrītos notekūdeņus novada vidē un 5.punkta 5.8. apakšpunktam – notekūdeņu dūņu un tādu atkritumu apglabāšanas, uzglabāšanas vai kompostēšanas vietas, kuri saskaņā ar normatīvajiem aktiem nav pielīdzināmi bīstamajiem atkritumiem. Atļauja izdota uz Iesniedzēja apsaimniekoto notekūdeņu attīrīšanas iekārtu darbības laiku  nekustamajā īpašumā “Krīgeri” (zemes vienības kadastra Nr. 46520050278), zemes vienībā ar kadastra apzīmējumu 46520050278, Bērzes pagastā, Dobeles novadā.
Atbilstoši Dobeles novada pašvaldība teritorijas plānojumam “Teritorijas plānojuma grozījumi 2013.-2025.gadam “ (1.1 redakcija) (turpmāk- Teritorijas plānojums) Norises vieta atrodas Tehniskās apbūves teritorijā (TA). Saskaņā ar Teritorijas plānojuma teritorijas izmantošanas un apbūves noteikumiem un grafiskā Tehniskās apbūves teritorija (TA) ir funkcionālā zona, ko nosaka, lai nodrošinātu inženiertehniskās apgādes tīklu un objektu izbūvei, uzturēšanai, funkcionēšanai un attīstībai nepieciešamo teritorijas organizāciju un transporta infrastruktūru.
Saskaņā ar teritorijas plānojuma Grafisko daļu Norises vieta atrodas Vides un dabas resursu ķīmiskās aizsargjoslas teritorija ap pazemes ūdeņu atradni “Kombināts”, kas ir ierīkots Jonišķu-Akmenes D3 jn – ak ūdens horizontā. Ūdens horizonti reģionā ir ļoti labi aizsargāti, jo mazcaurlaidīgo nogulumu biezums izmantojamo horizontu pārsedzošajā slānī ir samērā biezs un to, galvenokārt, veido dolomīts.
Saskaņā ar Dabas aizsardzības pārvaldes dabas datu pārvaldības sistēmā „OZOLS” pieejamo informāciju (dati skatīti 14.10.2024.) Paredzētās darbības vieta neatrodas īpaši aizsargājamā dabas teritorijā (turpmāk – ĪADT), tajā skaitā Eiropas nozīmes aizsargājamā dabas teritorijā, un tajā nav reģistrēti mikroliegumi, mikroliegumu buferzonas, īpaši aizsargājami biotopi un sugu dzīvotnes. Tuvākā ĪADT Dabas liegums “Miltiņu platlapju meži” atrodas ~2649 m attālumā un īpaši aizsargājams biotops Upju straujteces un dabiski upju posmi 3260 ~31 m attālumā.
Atbilstoši Dienesta Piesārņoto un potenciāli piesārņoto Vietu Pārvaldības Sistēmas datiem paredzētās darbības vietā nav reģistrēta potenciāli piesārņota teritorija, (https://pvps.vvd.gov.lv/#/territory/map) (dati skatīti 14.10.2024.).
Ņemot vērā visu iepriekš rakstīto, kā arī likuma “Par ietekmes uz vidi novērtējumu” (turpmāk – IVN likums) 3. panta 1. punktā iekļauto ietekmes novērtējuma principu: “ietekmes novērtējums izdarāms pēc iespējas agrākā paredzētās darbības plānošanas, projektēšanas un lēmumu pieņemšanas stadijā”, Dienests secina, ka;
1. Paredzētajai darbībai nav nepieciešams veikt ietekmes uz vidi novērtējumu, jo tā nav iekļauta IVN likuma 4. pantā un 1. pielikumā “Objekti, kuru ietekmes novērtējums ir nepieciešams”;
2. Paredzētajai darbībai nav nepieciešams veikt ietekmes sākotnējo izvērtējumu, jo tā nav iekļauta IVN likuma 3.2 pantā un 2. pielikumā “Darbības, kurām nepieciešams sākotnējais izvērtējums”;
3. Paredzētajai darbībai vajag saņemt Dienesta tehniskos noteikumus atbilstoši Ministru kabineta 27.01.2015. noteikumu Nr.30 “Kārtībā, kādā Valsts vides dienests izdod tehniskos noteikumus paredzētajai darbībai” 13. punktam, pielikuma 10.3. apakšpunktam -  notekūdeņu attīrīšanas iekārtu būvniecība vai pārbūve, kuru jauda ir pieci kubikmetri diennaktī vai lielāka un 10.9. punktam  paredzētās darbības īstenošana ķīmiskajā aizsargjoslā ap ūdens ņemšanas vietām.
Dienests vērš uzmanību, ka Izziņai ir informatīvs raksturs. Uz šo Izziņu neattiecas Administratīvā procesa likuma 101. panta otrajā un trešajā daļā noteiktās tiesiskās sekas.

Būvniecības un attīstības departamenta
Būvniecības ieceru daļas vadītāja	I. Kotova

